اوکراین جمهوررئیسی ولادیمیر زلنسکی, کیف گه سفر قیلگن امریکا قوشمه ایالتلری تشقی ایش لر وزیری آنتونی بلینکن و مدافعه وزیری لوید آستین بیلن اولکه سی گه قره تیلگن یاردم لر و روسیه گه قرشی تحریم لرنینگ آرتیریلیشی باره سیده بحث ایتگن لیک لری نی بیلدیردی.
زلنسکی, تلگرام آرقه لی بیرگن بیاناتیده, بلینکن و آستین نینگ حساس بیر دور ده اوکراین گه سفر قیلگن لیگی نینگ اوزی گه خاص اهمیت گه ایگه ایکن لیگی نی ایسله تیب اوتدی.
ولادیمیر زلنسکی, اوکراین گه قیلگن یاردم لری سببلی امریکا قوشمه ایالتلری گه منتدارچیلیک بیلدیردی.
زلنسکی, "بلینکن و آستین بیلن, اوکراین گه قره تیلگن مدافعه بوییچه یاردم لر, مالی همکارلیک و خوفسیزلیک گرنتی لری و همده روسیه گه قرشی تحریم لرنینگ آرتیریلیشی باره سیده صحبت قیلدیک" دییه قید ایتدی.
اوکراین جمهوررئیس لیک دفتری مشاوری آلکسی آریستوویچ, کیچه بیرگن بیاناتیده, بلینکن بیلن آستین نینگ کیف گه کیلگن لیگی نی بیلدیرگن ایدی.
آریستوویچ, "امریکالیک لر بوگون کیف گه کیلدی.  هه, جمهوررئیس (زلنسکی) بیلن اوچره شماقده" دییه قید ایتگن ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
